jkorsvik/nowiki_second_scrape_merged huggingface dataset:
Simen Hoel Johannessen

Simen Hoel Johannessen (født 20. februar 1990) er en norsk tidligere ishockeyspiller som spiller på Rosenborg i GET-ligaen. Han har tidligere spilt for Storhamar Dragons og debuterte i 2007/2008 sesongen for Storhamars a- lag og er i 2009/2010 en del av stallen for 2. sesong på rad. Han har også sporadiske innhopp hos rekruttene Storhamar 2. Johannessen har landskamper for Norge både på u 16 og u 18 nivå.
Han er bror av Ola Hoel Johannessen, begge ble klare for Rosenborg samtidig.


== Referanser ==


== Eksterne lenker ==
(en) Simen Hoel Johannessen – Eurohockey.com 
(en) Simen Hoel Johannessen – Eliteprospects.com
Ørjan Mikkelsen

Ørjan Mikkelsen (født 20. desember 1987 i Hamar) oppvokst i Furnes er en norsk ishockeyspiller- og fotballspiller.


== Ishockey ==
Ørjan Mikkelsen spiller på moderklubben sin, Storhamar Dragons. Han debuterte for Storhamars a-lag i 2008/2009-sesongen og var i 2009/2010-sesongen en del av a-stallen. Mikkelsen ble poengkonge og toppscorer for Storhamar 2 i 2008/2009 sesongen. Han har også spilt for Gjøvik Hockey i sesong 2010/11.
Under Ironman i 2009/2010 løp han 3000 meter på tiden 10.06.


== Fotball ==
Ørjan Mikkelsen spiller også på Furnes Fotball.


== Referanser ==


== Eksterne lenker ==
(no) Ørjan Mikkelsen – Norges Fotballforbund 
(en) Ørjan Mikkelsen – Eliteprospects.com
Hallfrid Nybø

Hallfrid «Pus» Stakkevold Nybø (født 30. august 1939 på Reinøya i Troms) er en norsk tidligere politiker (H). Hun møtte fast på Stortinget fra 1985 til 1986.
Nybø er utdannet fra Bedriftsøkonomisk institutt (1967), og arbeidet deretter i forskjellige stillinger innenfor økonomi og regnskap. Hun var daglig leder i Høyres Avis 1987-1990, og arbeidet senere som administrasjonssjef ved Norges Statsautoriserte Revisores Servicekontor (1990–1999) og som regnskapssjef i Den norske Revisorforening (1999–2006).
Nybø var varamedlem i Oslo bystyre 1967-1971, og medlem av formannskapet 1987-1991. Hun var vararepresentant på Stortinget 1985-1989, der hun møtte fast fra oktober 1985 til mai 1986. På Stortinget satt hun i Forbruker- og administrasjonskomiteen.
Hallfrid Nybø har også engasjert seg i kampen for demokrati og menneskerettigheter i Burma. Hun er gift med Høyre-kollega Leif Nybø.


== Referanser ==


== Eksterne lenker ==
(no) Hallfrid Nybø hos Stortinget 
(no) Hallfrid Nybø hos Norsk senter for forskningsdata
Gunnar Prestegård

Gunnar Prestegård (født 21. mars 1935 i Skien i Telemark) er en er norsk prest og politiker (KrF). Prestegård var vararepresentant på Stortinget for Oslo fra 1989 til 1993, men møtte fast som representant for Eleonore Bjartveit. Han var medlem av Kirke- og undervisningskomiteen.


== Bakgrunn og virke ==
Han er sønn av byggmester Halvor Olsen Prestegård (1897–1973) og husmor Valborg Nikola Andersen (1903–1988). Prestegård ble i 1954 cand. theol. ved Menighetsfakultetet, der han tok practicum i 1961.
Han var feltprest fra 1961 til 1962 og arbeidet deretter som landsungdomssekretær i Indremisjonsselskapet fra 1962 til 1968.  Fra 1968 til 1975 var han forlagssjef i Lutherstiftelsen. Deretter var Prestegård generalsekretær i Indremisjonsselskapet fra 1975 til 1987. Prestegård var forstander ved Menighetssøsterhjemmet (nå Diakonova) fra 1987 til 2005. 


== Verv i det offentlige og i organisasjoner ==
Varamedlem Oslo bystyre 1991 – 1995, 1999 – 2003, 2003 – 2007, 2007 – 2011.
Medlem Kringkastingsrådet 1981 – 1985, nestformann 1986 – 1989.
Meddommer lagmannsretten 1995 – 2007.
Medlem fylkesstyret i Oslo KrF 1985 – 1993.
Landsungdomssekretær Indremisjonsselskapet 1962 – 1968, generalsekretær 1975 – 1987.
Medlem styret i Norsk Forleggerforening 1972 – 1975.
Formann Nordisk indremisjonsråd 1977 – 1980.
Formann styret i Organisasjonenes Fellesråd 1982 – 1985.
Medlem styret i Skiensklubben Odd 1996 – 1999.


== Utgivelser ==
Prestegård, Gunnar: Min dåp, Luther Forlag Oslo 1964.
Prestegård, Gunnar: Ung i dag, Luther Forlag Oslo 1968.
Møller, Arvid: Lyslugg og mørkemann. Møte med Gunnar Prestegård, Luther Forlag Oslo 1994.
Prestegård, Gunnar m/fl.: Ventetid, Sambåndet Bergen 1998.
Prestegård, Gunnar: Mennesker jeg møtte, Luther Oslo 2007.


== Eksterne lenker ==
(no) Gunnar Prestegård hos Stortinget 
(no) Gunnar Prestegård hos Norsk senter for forskningsdata 
(no) Omtale i Store norske leksikon
(no) Omtale på nettsidene til Oslo bystyre

(no) Publikasjoner av Gunnar Prestegård i BIBSYS
Tor Idar Larsen

Tor Idar Larsen (født 8. desember 1980 i Gjøvik) er en norsk forfatter med flere utgivelser som omhandler flyhistorikk og andre verdenskrig.
Larsen er utdannet ved Høgskolen i Lillehammer, og arbeider til daglig som rådgiver. Han er styremedlem i Norwegian Spitfire Foundation.


== Utgivelser ==
2009: Gladiator – Finn Thorsager, fra jagerpilot til flykaptein. E-forlaget. ISBN 978-82-997486-4-3
Engelsk utgave 2012: Viking Spitfire : the story of Finn Thorsager. Fonthill media. ISBN 978-1-78155-043-4
2011: Leif Lundsten – flygerhelten fra Toten. Eget forlag
2012: Dager i april, roman. Eget forlag
2013: Into the Swarm: Stories of RAF Fighter Pilots in the Second World War. Av Christopher Yeoman og Tor Idar Larsen. Fonhtill Media. ISBN 978-1-78155-246-9
2013: Myggstikkerne, roman. Eget forlag (trykket hos Land Trykkeri, print-on-demand).
2015: Mosquito Attack! A Norwegian RAF pilot at war Fonthill Media, UK. ISBN 9781781553114
2016: Spitfire Glory: The Wartime Flying Life of Leif Lundsten Fonthill Media, UK. ISBN 9781781555019
2016: En Helvetes Ålreit Krig, roman. Eget forlag.(trykket hos Land Trykkeri, print-on-demand).


== Eksterne lenker ==
(no) Publikasjoner av Tor Idar Larsen i BIBSYS
Larsens engelskspråklige webside Spitfire Pilots.com
Myggstikkerne
Boys Noize

Alexander Ridha, bedre kjent under artistnavnet Boys Noize, er en tysk musikkprodusent og DJ som lager electrohouse. Han startet plateselskapet Boysnoize Records i 2005.


== Karriere ==
I 2007 ga Boys Noize ut sitt debutalbum «Oi Oi Oi». Albumet inneholdt sanger som «Lava Lava», «Frau feat. iRobots» og «Oh!». Albumet fikk blant annet en firer av nettavisen "Natt og Dag" I oktober 2009 lansert Boys Noize med albumer «Power», med singlene; «Jeffer» og «Starter».


== Diskografi ==


=== Studioalbum ===
Oi Oi Oi (2007)
Oi Oi Oi (Remixed) (2008)
Power (2009)


=== Mix-album ===
Bugged Out! Presents Suck My Deck – Mixed by Boys Noize (2008)
I ♥ Techno 2008 (2008)


=== Remixer ===
Beat It by Michael Jackson (2003)
Auf Der Lauer Aua Aua by Göpfrich & Gerlach (2005)
My Conversation by Kid Alex (2005)
Shadowbreaker by John Starlight (2005)
Everyday I Love You Less And Less by Kaiser Chiefs  (2005)
matthew richards by knobhead (2006)
Daily Disco by Lützenkirchen (2006)
All I Wanna Do Is Break Some Hearts by Kreeps (2006)
Banquet by Bloc Party (2006)
Bom Bom Bom by Living Things (2006)
Dudun-Dun by Para One (2006)
Frau by I-Robots (2006)
Le Disko by Shiny Toy Guns (2006)
Personal Jesus by Depeche Mode (2006)
Move My Body by Tiga (2006)
The Acid Never Lies by Riot In Belgium (2006)
Cocotte by Teenage Bad Girl (2006)
My Moon My Man by Feist (2006)
Fine Dining With The Future by Foreign Islands (2006)
Alloy Mental by Alloy Mental (2007)
Putting Holes In Happiness By Marilyn Manson  (2007)
Phantom Pt. II By Justice (2007)
Arcadia By Apparat (2008)
Sensual Seduction By Snoop Dogg (2008)
The Geeks Were Right By The Faint (2008)
Working Together By Gonzales (2008)
Lights & Music By Cut Copy (2008)
L’Amour Et La Violence By Sebastien Tellier (2008)
Say Whoa By A-Trak (2008)
It Has Been Said By Darmstadt (2008)
Focker By Late of the Pier (2008)
When You're Around By Frankmusik (2008)
Happy  Up Here By Röyksopp (2009)
Let the Beat Rock by Black Eyed Peas featuring 50 Cent (2009)


== Referanser ==


== Eksterne lenker ==
(en) Offisielt nettsted 
(en) Boys Noize – kategori av bilder, video eller lyd på Commons 
(en) Boys Noize på Internet Movie Database 
(en) Boys Noize hos The Movie Database 
(en) Boys Noize på Discogs 
(en) Boys Noize på MusicBrainz 
(en) Boys Noize på SoundCloud 
(en) Boys Noize på Songkick 
(en) Boys Noize på Last.fm 
(en) Boys Noize på Genius — sangtekster 
(en) Boys Noize på AllMusic 
Boys Noize på Twitter 
Boys Noize på Facebook 
Boys Noize på Instagram 
Boys Noize på YouTube 
Boys Noize på Myspace
VIVA (kor)

VIVA er et damekor fra Trondheim som ble stiftet i 2002. Dirigent er Ina Cecilie Hjelmervik Olufsen. Koret består av ca. 30 amatørsangere fra Trondheim og omegn. 
Repertoaret spenner fra jazz til klassisk via folkemusikk og moderne kormusikk. Musikken kan være både verdslig og religiøs. 
Koret har fått gulldiplom i de internasjonale korkonkurransene det har deltatt i, henholdsvis i Riva del Garda (Italia, 2007), Valletta (Malta, 2009), Praha (Tsjekkia, 2012) og Calella (Spania, 2014). I Praha vant VIVA også damekorklassen og Grand Prix-konkurransen mot vinnerne av de andre klassene, i tillegg til at Ina Cecilie Hjelmervik Olufsen ble tildelt prisen for beste dirigent. I Calella vant VIVA damekorklassen.
I februar 2017 tok VIVA gulldiplom i damekorklassen i Interkulturs Grand Prix of Nations i kammermusikksalen i Berliner Philharmonie. I oktober samme år vant VIVA damekorklassen i NM for kor i Trondheim. I korkonkurransen i Kalamàta i Hellas i 2019 vant Viva både klassen for like stemmer og selve Grand Prize-konkurransen.
VIVA holder med ujevne mellomrom konserter i Trøndelag. Koret påtar seg også sangoppdrag for både offentlige og private virksomheter. 
I anledning korets 10-årsjubileum i 2012 ga koret ut CD-en "Stemninger".


== Referanser ==


== Eksterne lenker ==
Koret VIVA Offisiell hjemmeside for damekoret VIVA.
VM i friidrett 2007 – 110 meter hekk menn

Øvelsen 110 meter hekk menn i VM i friidrett 2007 ble avholdt på Nagai Stadium den 29. og 31. august.


== Medaljevinnere ==


== Rekorder ==


== Resultater ==


=== Forsøksheat ===
Kvalifisering: De tre første i hvert heat (Q) og de ni raskeste ellers (q) gikk videre til semifinale.
Forsøksheatene ble avvikklet 29. august fra kl. 11:40 lokal tid.


=== Semifinaler ===
Kvalifisering: De to første i hver semifinale (Q) og ellers de to raskeste (q) gikk videre til finalen.
Semifinalene ble avviklet 30. august fra kl. 21:30 lokal tid.


=== Finale ===
Finalen ble avviklet 31. august kl. 22:20 lokal tid,


== Referanser ==
Liberal-Demokratische Partei Deutschlands

Liberal-Demokratische Partei Deutschlands (LDP eller LDPD) var et såkalt blokkparti i DDR. Partiet kalte seg et liberalt parti, men var en del av maktstrukturen og hadde ikke mulighet til å føre noen annen politikk enn det statsbærende kommunistpartiet, Sozialistische Einheitspartei Deutschlands (SED). LDPD hadde representanter i Folkekammeret og partimedlemmer satt i regjeringen i DDR, men det var SED som kontrollerte hvem som fikk hvilke posisjoner. Formelt inngikk partiet i «den demokratiske blokken», dvs. en allianse av partier og organisasjoner som ble kontrollert av SED. Partiet deltok i «valg» gjennom denne alliansen, men valgene i DDR var ikke egentlig demokratiske.


== Eksterne lenker ==
(en) Liberal-Demokratische Partei Deutschlands – kategori av bilder, video eller lyd på Commons
Blokkparti

Blokkparti er en betegnelse brukt om politiske partier som eksisterte i kommunistiske diktaturer i østblokken ved siden av det herskende kommunistpartiet, og som inngikk i en partiblokk sammen med kommunistpartiet. Disse partiene var representert i parlamenter og regjeringer, men utøvet ikke noen egentlig makt, konkurrerte ikke mot det herskende partiet i valg (som uansett sjelden var demokratiske om slike ble gjennomført), og tjente kun til å gi et skinn av flerpartisystem og valgfrihet, i et forsøk på å gjøre kommunistenes politikk spiselig for ikke-kommunister. I DDR inngikk blokkpartiene og kommunistpartiet i «Den demokratiske blokken» kalt Die Nationale Front. Et ironisk uttrykk for blokkparti i DDR var «blokkfløyte».


== Referanser ==
Mustadkrysset

Mustadkrysset er et veikryss på riksvei 150 (skiltet som Ring 3) i Oslo. Krysset ligger mellom de to Granfosstunnelene og ble ferdigbygget i 1992. I Mustadkrysset er det avkjøring til Lilleaker.
Fotoboksen ved Mustadkrysset er Norges mest innbringende. I 2008 ble nærmere 6 000 bilførere bøtelagt på grunnlag av fotografier fra denne boksen.


== Referanser ==
VM i friidrett 2007 – 3000 meter hinder kvinner

Øvelsen 3000 meter hinder kvinner ved VM i friidrett 2007 ble avholdt på Nagai Stadium på 25. august (forsøksheat) og 27. august (finale).
Kristine Eikrem Engeset, Karoline Bjerkeli Grøvdal og Silje Fjørtoft representerte Norge. Ingen av dem kvalifiserte seg til finalen.


== Rekorder ==


== Resultater ==


=== Kvalifisering ===


==== Forsøksheat 1 ====


==== Forsøksheat 2 ====


==== Forsøksheat 3 ====


=== Finale ===


== Eksterne lenker ==
Offisielle resultater, forsøksheatene - IAAF.org
Offisielle resultater, finale - IAAF.org
Øvelsesrapport - IAAF.org
Tegnestift

En tegnestift er en liten nål eller spiker med et stort hode, egnet til å presse inn i vegger og oppslagstavler for hånd. 
Tegnestifter brukes i all hovedsak til å henge opp oppslag og tegninger, derav navnet. Eldre modeller er vanligvis laget presset blikk eller tynne jern- eller messingplater. Nyere tegnestifter har ofte et hode av plast.
Helge Ryggvik

Helge Ryggvik (født 9. mars 1960) er en norsk Dr.philos., historiker ansatt ved TIK-senteret ved Universitetet i Oslo. Hans spesialfelt er økonomisk historie.
Høsten 2009 vakte han oppsikt i mediene med sin bok Til siste dråpe, der han fremla en påstand om at Norges oljereserver ville være tomme innen åtte år. Dette tallet baserte han på British Petroleums årlige statistiske oversikt for 2008.Ryggvik var tidligere aktiv i den nå nedlagte organisasjonen Internasjonale Sosialister.


== Verker (utvalg) ==
På kanten. Striden om Norsk oljevirksomhet i Barentshavet Cappelen Damm 2021
Til siste dråpe : om oljens politiske økonomi, 2009
Adferd, teknologi og system : en sikkerhetshistori, 2008
Fra forvitring til ny giv : om en storulykke som aldri inntraff?, 2003
BP/Statoil alliansen : et samarbeid til besvær, 2002


== Referanser ==


== Eksterne lenker ==
radikalportal.no Artikler av Ryggvik på Radikal portal
Forfatterside hos Aschehoug
Ansattside hos TIK
Nesjavellir kraftverk

Nesjavellir kraftverk er et geotermisk kraftverk på Island. Det befinner seg 177 moh. i den sørvestre del av landet, nær Þingvellir og vulkanen Hengill. Kraftverket eies av Orkuveita Reykjavíkur.
Planer for å utnytte Nesjavellir-området for geotermisk energi og vannoppvarming ble unnfanget i 1947. Flere borehull ble boret for å evaluere områdets potensial for kraftproduksjon. Forskning fortsatte fra 1965 til 1986. I 1987 startet konstruksjonen av anlegget, og grunnsteinen ble lagt ned i 1990.
Stasjonen produserer om lag 120 megawatt (MW) elektrisk energi og leverer rundt 1800 liter (300 MW) varmtvann per sekund som distribueres som fjernvarme til Reykjavík ca. 25 kilometer lenger vest. Fram til 2007/08 var det Islands største geotermiske kraftverk, da Hellisheiði kraftverk økte produksjonen fra 90 MW til 213 MW.


== Se også ==
Geotermisk energi på Island


== Eksterne lenker ==
Offisielt nettsted 
(en) Nesjavellir Geothermal Power Station – kategori av bilder, video eller lyd på Commons 
(en) Nesjavellir Geothermal Plant
Krafla kraftverk

Krafla kraftverk (islandsk Kröflustöð) er et geotermisk kraftverk på nordsiden av  Island ved den aktive vulkanen Krafla i Mývatnområdet.
Konstruksjonen av anlegget startet i 1975. Anlegget ble planlagt med to dampturbiner med en total kapasitet på 60 megawatt (MW). Kraftverket ble satt i drift i august 1977 med kun én turbin installert – anlegget ble derfor operert på halv effekt. Mellom 1974 og 1984 var det en rekke vulkanutbrudd i Kröflueldarområdet, med påfølgende lavastrømmer nær kraftverksbygninene og stor damputvikling.
I 1996 ble det besluttet å installere den andre turbinen, og siden 1999 har kraftverket operert med den opprinnelig planlagte kapasitet på 60 MW. Inntil Nesjavellir kraftverk kom i drift i 1990 var Krafla kraftverk det største av sitt slag på Island. 
I 1985 ble Krafla kraftverk delvis privatisert da det ble overtatt av det halvstatlige selskapet Landsvirkjun. En utvidelse til 150 MW er planlagt. 
Krafla kraftverk ligger syv kilometer fra det mindre geotermiske kraftverket Bjarnarflag.


== Se også ==
Geotermisk energi på Island


== Eksterne lenker ==
Offisielt nettsted 
(en) Krafla power plant – kategori av bilder, video eller lyd på Commons
Bergtatt

Bergtatt er et folkrock-band fra Risør i Aust-Agder.
Musikken deres er basert på rockemusikk, men de blander hurdy-gurdy, fele, nøkkelharpe, pumpeorgel og tverrfløyte inn i rocken. Bandet synger på norsk. Debutalbumet Røtter ble utgitt 2. mars 2009, og bandet spilte på fjernsynsprogrammet God morgen, Norge! sammen med Steinar Ofsdal dagen etter. Bandet deltok på by:Larm samme år. Bandet har ligget på Sørlandstoppen med sporet «Ægir». og på fylkestoppen i Sogn og Fjordane med låta "Kristin og Sigurd".  
Bergtatts forrige plate "Lagnadsoger" høstet gode kritikker i hele skandinavia og nordens største hardrockblad, Sweden Rock Magazine, trykket Bergtatt til sitt bryst og kåret plata til en av årets beste plater. Det samme gjorde Metal Norge. Plata ble spilt inn og mixa i legendariske Crystal Canyon Studio av Anders Møller og Tomas Pettersen som har jobbet med band som Turbonegro, Gluecifer, Hellacopters, Ulver, Amulet, Dum Dum Boys, Thom Hell og mange fler. På låta "Huldra"  har de med seg Turid og Anne Marit fra Katzenjammer som gjestevokalister. Steinar Ofsdal spiller fløyte på låta "To Systre". 


== Debut ==
Bergtatt debuterte i 2009 med CD-en Røtter, som gjennomgående fikk positiv omtale. Bergtatt har sammen med andre artister opptrådt på festivaler som Midnattsrocken, Canal Street, Målrock, Vikedal Roots og Skåtøy Visefestival. Bergtatt har varmet opp for artister som Åge og Sambandet, VAMP, Levellers, Bo Kaspers Orkester og Bob Hund.


== Diskografi ==
2009: Røtter, MTG Music
2013: Lagnadsoger, MTG Music


== Medlemmer ==
Linn Katrin Øygard – Vokal, Orgel, Fløyte
John Stenersen – Nøkkelharpe og Dreielire
Andreas Stormo – Gitar
Jarle Skår Nor – Bass
Emil Andersen – Trommer


== Referanser ==


== Eksterne lenker ==
(en) Bergtatt på Discogs 
(en) Bergtatt på MusicBrainz 
(en) Bergtatt på SoundCloud 
(en) Bergtatt på Spotify 
(en) Bergtatt på Songkick 
(en) Bergtatt på Last.fm 
(en) Bergtatt på AllMusic 
Bergtatt på MySpace
Bergtatt på Facebook
Intervju hos Metal-Norge
Bjarnarflag kraftverk

Bjarnarflag kraftverk (islandsk Bjarnarflagstöð) er et geotermisk kraftverk i Mývatnområdet på nordlige Island.
Kraftverket ble satt i drift 5. mars 1969. I området var det allerede brønner for utnyttelse av jordvarme i en kiselgurfabrikk i Reykjahlíð. Anlegget har en installert kapasitet på 3,2 megawatt (MW), det minste av det halvstatlige selskapet Landsvirkjuns kraftverk. Ca. syv kilometer lenger nordøst ligger Krafla kraftverk med en kapasitet på 60 MW.
Bjarnarflag ligger mellom Reykjahlíð og Námaskarð, og Hringvegur går gjennom området.


== Se også ==
Geotermisk energi på Island


== Eksterne lenker ==
(en) Bjarnarflag Geothermal Station Arkivert 3. april 2016 hos Wayback Machine.
Hellisheiði kraftverk

Hellisheiði kraftverk (islandsk Hellisheiðarvirkjun) er det største geotermiske kraftverket på Island. Det befinner seg i den sørvestre del av landet, nær vulkanen Hengill. Kraftverket eies av Orkuveita Reykjavíkur.
Driften ved anlegget startet i 2006 med to turbiner, hver med en effekt på 40-45 megawatt (MW). Året etter økte produksjonen til 120 MW elektrisk energi da en lavtrykksturbin ble satt i drift, mens det i 2008 ble installert ytterligere to 40-45 MW turbiner. I 2009 var produksjonskapasiteten 213 MW, men etter videre utvidelser har anlegget i 2013 en kapasitet på 303 MW elektrisk energi og 133 MW termisk energi til fjernvarme. Varmen hentes fra om lag 2 000 meters dyp.


== Se også ==
Geotermisk energi på Island


== Referanser ==


== Eksterne lenker ==
Offisielt nettsted 
(en) Hellisheiði Geothermal Plant – kategori av bilder, video eller lyd på Commons
Klassen (film)

Klassen (originaltittel: Entre les murs norsk: «mellom veggene») er en fransk prisbelønt dramafilm fra 2008, regissert av Laurent Cantet, basert på boken Entre les murs av François Bégaudeau. Filmen ble tildelt Gullpalmen ved filmfestivalen i Cannes i 2008. Dette var første gang på 21 år at en fransk film ble tildelt Gullpalmen. Forrige filmen som vant var Sous le soleil de Satan av Maurice Pialat.


== Handling ==
Filmen er en semi-biografisk fremstilling av François Bégaudeau opplevelser som litteratur-lærer på en ungdomsskole i hjertet av Paris.
François Bégaudeau spiller selv rollen som lærer i filmen.


== Mottakelse ==

Filmen har høstet god kritikk og oppnådd 97 % rangering på bransjenettstedet Rotten Tomatoes. Metacritic, et annet filmnettsted, lister Klassen med en rangering på 94, som gjør Klassen til en av de best anmeldte filmene fra 2008 ifølge nettstedet.
Filmen fikk æren av å være åpningsfilmen på den 46. filmfestivalen i New York i 2008.


== Skuespillere ==
François Bégaudeau som François Marin, en fransk språk-lærer.
Jean-Michel Simonet som rektor
Burak Ozyilmaz som Burak, en student.
Boubacar Touré som Boubacar, som anklager Marin for å være homofil.
Carl Nanor som Carl, som ble utvist av hans tidligere skole.
Louise Grinberg som Louise, en av de flinkeste studentene i klassen.
Esmeralda Ouertani som Esmeralda, en annen student.
Franck Keïta som Souleymane, en student
Henriette Kasaruhanda som Henriette, en student som påstår at hun ikke har lært noe.
Rachel Régulier som Khoumba, en student som nekter å lese.


== Eksterne lenker ==
Offisielt nettsted 
(en) Entre les murs – kategori av bilder, video eller lyd på Commons 
(en) Klassen på Internet Movie Database 
(sv) Klassen i Svensk Filmdatabas 
(da) Klassen i Danmark Nationale Filminstitut 
(fr) Klassen på Allociné 
(nl) Klassen på MovieMeter 
(en) Klassen på AllMovie 
(en) Klassen på Turner Classic Movies 
(en) Klassen på Rotten Tomatoes 
(en) Klassen på Metacritic 
(en) Klassen på Box Office Mojo 
(no)  Klassen hos Filmweb